CELEX: 22012D0109
Language: da
Date: 2012-06-15 00:00:00
Title: Det Blandede EØS-udvalgs afgørelse nr. 109/2012 af 15. juni 2012 om ændring af bilag XI (Elektronisk kommunikation, audiovisuelle tjenesteydelser og informationssamfund), bilag XIX (Forbrugerbeskyttelse) og Protokol 37 til EØS-aftalen

4.10.2012   
            
            
               DA
            
            
               Den Europæiske Unions Tidende
            
            
               L 270/31
            
         DET BLANDEDE EØS-UDVALGS AFGØRELSE
   Nr. 109/2012
   af 15. juni 2012
   om ændring af bilag XI (Elektronisk kommunikation, audiovisuelle tjenesteydelser og informationssamfund), bilag XIX (Forbrugerbeskyttelse) og Protokol 37 til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98 og artikel 101, og
   ud fra følgende betragtninger:
   
               (1)
            
            
               Bilag XI til aftalen blev ændret ved Det Blandede EØS-udvalgs afgørelse nr. 94/2012 af 30. april 2012 (1).
            
         
               (2)
            
            
               Bilag XIX til aftalen blev ændret ved Det Blandede EØS-udvalgs afgørelse nr. 68/2012 af 30. marts 2012 (2).
            
         
               (3)
            
            
               Protokol 37 til aftalen blev ændret ved Det Blandede EØS-udvalgs afgørelse nr. 61/2012 af 30. marts 2012 (3).
            
         
               (4)
            
            
               Europa-Parlamentets og Rådets direktiv 2007/65/EF af 11. december 2007 om ændring af Rådets direktiv 89/552/EØF om samordning af visse love og administrative bestemmelser i medlemsstaterne vedrørende udøvelse af tv-spredningsvirksomhed (4) skal indarbejdes i aftalen.
            
         
               (5)
            
            
               Europa-Parlamentets og Rådets direktiv 2010/13/EU af 10. marts 2010 om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester) (5), som berigtiget ved EUT L 263 af 6.10.2010, s. 15, skal indarbejdes i aftalen.
            
         
               (6)
            
            
               Hvis aftalen skal fungere ordentligt, skal protokol 37 til aftalen ændres, så den kommer til at omfatte det kontaktudvalg vedrørende audiovisuelle medietjenester, der blev nedsat ved direktiv 2010/13/EU, og bilag XI skal ændres for at fastsætte procedurerne for samarbejdet med dette udvalg.
            
         
               (7)
            
            
               Direktiv 2010/13/EU ophæver Rådets direktiv 89/552/EØF (6), som er indarbejdet i aftalen, og som derfor skal slettes fra aftalen —
            
         VEDTAGET DENNE AFGØRELSE:
   Artikel 1
   Punkt 5p (Rådets direktiv 89/552/EØF) i bilag XI til aftalen affattes således:
   »32010 L 0013: Europa-Parlamentets og Rådets direktiv 2010/13/EU af 10. marts 2010 om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester) (EUT L 95 af 15.4.2010, s. 1) som berigtiget ved EUT L 263 af 6.10.2010, s. 15.
   Direktivets bestemmelser gælder i forbindelse med aftalen med følgende tilpasninger:
   
               a)
            
            
               I artikel 1, stk. 1, litra n), nr. iii), indsættes »eller en EFTA-stat« efter »Unionen«.
            
         
               b)
            
            
               I artikel 1, stk. 1, litra n), nr. iii), indsættes følgende afsnit:
               »Hvis en kontraherende part agter at indgå en aftale, som har tilknytning til den audiovisuelle sektor, underrettes Det Blandede EØS-udvalg herom. Konsultationer angående indholdet af sådanne aftaler kan finde sted på foranledning af enhver kontraherende part.«
            
         
               c)
            
            
               I artikel 2, stk. 5, læses »artikel 49-55 i traktaten om Den Europæiske Unions funktionsmåde« som »artikel 31-35 i aftalen om Det Europæiske Økonomiske Samarbejdsområde«.
            
         Nærmere procedurer for Islands, Liechtensteins og Norges associering i overensstemmelse med aftalens artikel 101:
   Hver EFTA-stat kan udpege en repræsentant for den kompetente myndighed, der er udpeget i hver EFTA-stat, til at deltage i møderne i kontaktudvalget vedrørende audiovisuelle medietjenester, som der henvises til i artikel 29 i Europa-Parlamentets og Rådets direktiv 2010/13/EU.
   Europa-Kommissionen skal i god tid underrette deltagerne om kontaktudvalgets mødedatoer og fremsende den relevante dokumentation.«
   Artikel 2
   Følgende led indsættes i punkt 7f (Europa-Parlamentets og Rådets forordning (EF) nr. 2006/2004) i bilag XIX til aftalen:
   
               »—
            
            
               
                  32007 L 0065: Europa-Parlamentets og Rådets direktiv 2007/65/EF af 11. december 2007 (EUT L 332 af 18.12.2007, s. 27).«
            
         Artikel 3
   I protokol 37 (som indeholder den liste, der er omhandlet i artikel 101) til aftalen foretages følgende ændringer:
   
               1)
            
            
               Teksten i punkt 12 (kontaktudvalget vedrørende audiovisuelle medietjenester (Rådets direktiv 89/552/EØF)) udgår.
            
         
               2)
            
            
               Følgende punkt indsættes:
               
                           »35.
                        
                        
                           Kontaktudvalget vedrørende audiovisuelle medietjenester (Europa-Parlamentets og Rådets direktiv 2010/13/EU).«
                        
                     
         Artikel 4
   Den islandske og den norske udgave af direktiv 2007/65/EF og 2010/13/EU, der offentliggøres i Den Europæiske Unions Tidendes EØS-tillæg, er begge autentiske.
   Artikel 5
   Denne afgørelse træder i kraft den 16. juni 2012, forudsat at alle meddelelser er indgivet til Det Blandede EØS-udvalg, jf. aftalens artikel 103, stk. 1 (7).
   Artikel 6
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 15. juni 2012.
      
         
            På Det Blandede EØS-udvalgs vegne
         
         Gianluca GRIPPA
         
            Fungerende formand
         
      
   
   
      (1)  EUT L 248 af 13.9.2012, s. 32.
   
      (2)  EUT L 207 af 2.8.2012, s. 48.
   
      (3)  EUT L 207 af 2.8.2012, s. 41.
   
      (4)  EUT L 332 af 18.12.2007, s. 27.
   
      (5)  EUT L 95 af 15.4.2010, s. 1.
   
      (6)  EFT L 298 af 17.10.1989, s. 23.
   
      (7)  Forfatningsmæssige krav angivet.